**Іўчанкаў, В. І**. Беларускі правапіс у апорных схемах / Віктар Іванавіч Іўчанкаў // Роднае слова. – 2010. – № 10. – С. 60–65.

**БЕЛАРУСКІ ПРАВАПІС У АПОРНЫХ СХЕМАХ**

***Працяг. Пачатаку №№ 5-9.***

Увазе чытачоў прапануюцца апорныя схемы па новай рэдакцыі беларускага правапісу. Правілы падаюцца пакрокава ў выглядзе стандартных фігур рознай формы. Схемы адпавядаюць структуры правіл (Правілы беларускай арфаграфіі і пунктуацыі. - Мінск: Нацыянальны цэнтр прававой інфармацыі Рэспублікі Беларусь, 2008). Новае і тое, што патрабуе асаблівай увагі, у апорных схемах пазначана клічнікам.

|  |  |  |  |  |
| --- | --- | --- | --- | --- |
| **ПРАВАПІС НЕКАТОРЫХ МАРФЕМ** | | | | |
| **схема 34 СУФІКСЫ -ЕЦ- (-АЦ-), -ІЦ- (-ЫЦ-)** | | | | |
|  | **Суфікс -ец- і-ац-) пішацца ў** |  | **Суфікс -іц- (-ыц-) пішацца ў** |  |
|  | **назоўніках мужчынскага роду.** |  | **назоўніках жаночага роду і** |  |
|  | **Пры змяненні слова галосны** |  | **беглага галоснага не мае:** |  |
|  | **выпадае:** акраец, індыец, |  | ваколіца, патыліца, спадарожніца, |  |
|  | разец, ісцец (родны склон істца), |  | мсцівіца, карміліца, розніца, |  |
|  | плывец, мсцівец, вясковец, |  | кірыліца, кніжыца. |  |
|  | кармілец, удалец, баец, бельгіец, незнаёмец, канькабежац, |  |  |  |
|  | аварац, запарожац. |  |  |  |
|  | | |  | |
| **схема 35** **СУФІКСЫ** -ІЧК- (-ЫЧК-),-ЕЧК- (-АЧК-) | | | | |
|  | **Памяншальна-ласкальны** |  | **У астатніх выпадках пішацца** |  |
|  | **суфіксальны комплекс** -ічк- |  | **памяншальна-ласкальны** |  |
|  | (-ычк**-) пішацца ў назоўніках** |  | **суфіксальны комплекс** -ечк- |  |
|  | **жаночага роду, якія ўтварыліся** |  | (-ачк-): дзядзечка, бутэлечка, |  |
|  | **ад слоў з фіналлю** -іц-(-ыц-): |  | лялечка, цётачка, галовачка, |  |
|  | лесвічка, крынічка, сунічка, |  | булачка, палачка (ад палка), |  |
|  | завушнічка, запальнічка, |  | рэчачка, курачка (ад курка), качачка |  |
|  | палічка (ад паліца), сястрычка. |  | божачка, вушачка, Сонечка, |  |
|  |  |  | Волечка, Ванечка, Жэнечка, |  |
|  |  |  | Сцёпачка, Наташачка, Ганначка. |  |
|  | | |  | |

**Схема 36**

**СУФІКСЫ** -АК- (-ЕК-), ІК- ( -НІК-, -ЧЫК-)

**Суфікс** -ак- (-ек-) **пішацца не пад націскам у назоўніках, якія ва ўскосных склонах губляюць суфіксальнае** а ці е: сшытак- сшытка, пасынак - пасынка, каласочак - каласочка, дожджычак - дожджычку, прыцемак - прыцемку, аловак - алоўка, перашыек - перашыйка.

**Суфіксы** -ік- (-ык-), -нік-, -чык- **пішуцца нязменна ва ўсіх формах слоў:**

конік - коніка, столік - століка, хлопчык- хлопчыка, дожджык - дожджыку,

вожык - вожыка, тэарэтык - тэарэтыка, спадарожнік - спадарожніка,

пеўнік - пеўніка, дарадчык - дарадчыка.

|  |  |  |
| --- | --- | --- |
| **Схема 37**  **СУФІКСЫ** -ЧЫК- (-ЧЫЦ-) І -ШЧЫК- (-ШЧЫЦ-)  **Суфікс** -чык- (-чыц-) **пішацца** | | |
| **Калі ўтваральная аснова заканчваецца на пярэднеязычныя** д, т, з, с: аб'ездчык, дакладчык, дарадчыца, наладчык, ракетчык, пераплётчыца,лётчык, грузчык, возчык, рэзчык, перапісчык, перапісчыца(**а таксама ў адпаведных прыметнікax:** дарадчыцкі, перапісчыцкі і інш.). |  | **Калі ў канцы ўтваральнай асновы адбываецца чаргаванне** [г] - [ж]: перабягаць - перабежчык, перабежчыца, перабежчыцкі,  нябога - нябожчык, абцягваць - абцяжчыца. |
| **Суфікс** -шчык- (-шчыц-) **пішацца** | | |
| **Калі аснова заканчваецца на санорныя**  р, л, м, н, й: зваршчык, наборшчыца, вугальшчык, мадэльшчык, прыбіральшчыца, атамшчык, паромшчык, бетоншчыца, згоншчык, мыйшчык, пайшчык, пайшчыца, забойшчык (а таксама ў адпаведных прыметніках: наборшчыцкі, пайшчыцкі і інш.). |  | **Пасля спалучэнняў санорных**  р, л, м, н, й **з наступнымі**  т, г **утваральнай асновы:** працэнт- працэнтшчыца, аліменты - аліментшчык, аліментшчыца, кобальт - кобальтшчык, цюбінг - цюбінгшчык. |
| **Калі ўтваральная аснова заканчваецца на губныя зычныя**  б, п, м, ф і ў ( зв):рубшчык, гардэробшчыца, апалубшчык, падкопшчык, скупшчык, скубшчыца, паромшчык, літаграфчык, бунтаўшчык, нарыхтоўшчык, палясоўшчык, забудоўшчык. |  |  |

**Схема 38**

**СУФІКСЫ** -ЧЫН-І -ШЧЫН-

**Суфікс** -чын- **пішацца пасля ўтваральных асноў, што заканчваюцца на** д - т, з - с, ж - ш, дж - ч: складчына (склад-), спадчына (спад-), азіятчына (азіят-), салдатчы- на (салдат-), братчына (брат-), старасветчына (-свет-), казаччына (казак- / казач-), рэкрутчына (рэкрут-); Валагодчына (валагод-), Брэстчына (брэст-), Навагрудчына (навагруд-), Ноўгарадчына (ноўгарад-), Суражчына (сураж-), Дабрушчына (дабруш-), Нямеччына (нямец-/ нямеч-), Турэччына (турэц-/ турэч-), Дабружчына (дабруж-), Глушчына (Глуск: глух- / глуш-), Грэшчына (Грэск: грэс- / грэш-), Полаччына (Полацк: полат- / полац- / полач-), Случчына (Слуцк: слуц-/ случ-).

**Суфікс** -шчын**- пішацца пасля ўтваральных асноў, што заканчваюцца на губныя** б, п, м, ф, **в або санорныя** н, р, л, й, **а таксама ў (з в або л):** скупшчына (скуп-), здзельшчына (здзель-), нелегальшчына (нелегале-), партызаншчына (партызан-), мінуўшчына (мінул- / мінуў-), суб'ектыўшчына (суб'ектыв- / суб'ектыў-), літаратуршчына (літаратур-), ваеншчына (ваен-), кампанейшчына (кампаней-), тарабаршчына (тарабар-), татаршчына (татар-), канцыляршчына (канцыляр-), папоўшчына (папов- / папоў-), хаваншчына (хаван-), мітынгоўшчына (мітынгов-/мітынгоў-), цыганшчына (цыган-); Браслаўшчына (браслаў-), Гомельшчына (гомель-), Гуцульшчына (гуцуль-), Гродзеншчына (гродзен-), Смаленшчына (смален-), Міншчына (мін-), Бабруйшчына (бабруй-), Зэльвеншчына (зэльвен-), Магілёўшчына (магілёў-), Віцебшчына (віцеб-).

**Суфікс** -шчын- **пішацца, калі ўтваральная аснова заканчваецца на зычны з папярэднім санорным:** інтэлігентшчына (інтэлігент-), эмігрантшчына (эмігрант-), Самаркандшчына (Самарканд-).

**Схема 39**

**ПАДВОЕНАЕ НН**

**Падвоенае** нн **пішацца ў суфіксальнай марфеме** -энн- (-енн-) **у прыметніках з павелічальным значэннем** (страшэнны, здаравенны, таўсценны, худзенны, высачэнны), **у прыметніках з якасна-адносным значэннем** (дратвенны, брытвенны, дарэформенны, абедзенны, свяшчэнны, вогненны).

**Падвоенае нн пішацца**

**на стыку ўтваральнай асновы і суфікса паміж галоснымі**

**Калі ўтваральная аснова заканчваецца на** н, **а суфікс пачынаец**- ца **з гэтай жа літары:** дзённік, імяніннік, сяннік, маліннік, выгнаннік, дзянніца, абранніца, падаконнік, коннік, конны, сасоннік, карцінны, дывізіённы, гартанны, глыбінны, вінны, летуценны, паддонны, ваенны, вясенні, няспынны, бяссонны, айчынны, бязвінны, незаменны, прасцінны, дрэнны, дабрачынны, параённы.

**Калі аснова слова заканчваецца на** нн, **а суфікс пачынаецца зычным** н: ванны (набор), манныя (крупы).

**У прыметніках, утвораных ад назоўнікаў на** -мя: іменны, імянны, пайменны, племянны, страмянны, цемянны. **Выключэнне:** палымяны.

**Схема 40**

**ПАДВОЕНАЕ ЦЦ ПІШАЦЦА**

**У інфінітыве зваротных дзеясловаў:** змагацца, брацца, купацца, вучыцца, прасіцца, імчацца

**У лічэбніках** адзінаццаць - дваццаць, трыццаць **і вытворных ад іх:** адзінаццаты, дваццатка, пятнаццацігадовы.

**У трэцяй асобе адзіночнага і множнага ліку зваротных дзеясловаў:** змагаецца, змагаюцца, бярэцца, бяруцца, купаецца, купаюцца, вучыцца, вучацца, просіцца, просяцца, імчыцца, імчацца.

Схема 41-а

**СУФІКСЫ** -**СК**-**І**-**СТВ-**

**Калі ўтваральная аснова заканчваецца** **на** с, **то на пісьме спалучэнне** сс **перадаецца адной літарай:** матроскі, рускі, белорускі, хакаскі, папуаскі, тунгускі, лаоскі, гандураскі, уэльскі, адэскі, арзамаскі, вільнюскі, чавускі, копыскі, палескі, залескі, прускі, тбіліскі, кутаіскі, туніскі, эскімоскі, індускі, пелапанескі.

**Калі ўтваральны назоўнік заканчваецца на літары** -ск, **то суфікс** -ск- **зліваецца з імі:** Пінск- пінскі, Глуск - глускі, Новосібірск - новасібірскі, Дамаск - дамаскі, этруск - этрускі; **але:** баск - баскскі.

**Калі ўтваральная аснова заканчваецца на** д, з, **то спалучэнне іх з суфіксальным** с **падаецца як** дс, зс: горад - гарадскі, люд -людскі,

грамада - грамадства, сусед - суседскі, параход - параходства, бяда - бедства, Бесядзь - бесядскі; француз - французскі, Каўказ - каўказскі, Сілезія - сілезскі.

**У прыметніках, утвораных ад геаграфічных назваў на** -ка, -кі, **зычны** к **(калі перад ім ёсць іншы зычны) у канцы слова перад суфіксам** -ск- **знікае:** крупскі (Крупкі), дудзінскі (Дудзінка), церахоўскі (Церахоўка), ямайскі (Ямайка), вяцкі (Вятка); **але:** касабланкскі.

**Калі ўтваральная аснова слова заканчваецца на** т, ц, ч, **а суфікс пачынаецца зычным** с, **то спалучэнні** тс, цс, чс **на пісьме перадаюцца праз** ц **згодна з вымаўленнем:** агенцтва, балцкі, брацкі, адвакацкі, салдацкі, лабаранцкі, парламенцкі, брэсцкі, бейруцкі, па-фармалісцку, па-інтэлігенцку, выдавецтва, кравецкі, івянецкі, прыпяцкі, суэцкі, па-спажывецку, па-купецку, ткацкі, баранавіцкі, парыцкі, грэцкі (арэх), скрыпацкі, чытацкі, па-дзявоцку.

**Схема 41-б**

**СУФІКСЫ** -СК-І -СТВ-

**У словах, вытворных ад асноў славянскага паходжання на** к, **спалучэнне** к **з суфіксальным** с **на пісьме перадаецца як** ц: лясніцтва, мастацтва, сваяцтва, спаборніцтва, гарняцкі, казацкі, крыжацкі, сакавіцкі, асветніцкі, наглядальніцкі, славацкі, гарадоцкі, беластоцкі, уладзівастоцкі, чашніцкі.

**У словах, утвораных ад асноў на** к **неславянскага паходжання, на пісьме захоўваецца спалучэнне** кс:

арынокскі, нью-ёркскі, бангкокскі, бузулукскі, цюркскі, каракскі, каракалпакскі, квебекскі, таджыкскі, узбекскі.

**У прыметніках, утвораных ад уласных назваў і назваў народаў, спалучэнні** жс, шс **перадаюцца нязменна:** Нясвіж- нясвіжскі, Сураж- суражскі,

Парыж - парыжскі, Балхаш - балхашскі, латыш - латышскі, чуваш - чувашскі, Волг / Волж - волжскі, чэх / чэш - чэш- скі, Праг / Праж - пражскі, вараг / вараж - варажскі.

**Калі ўтваральная аснова слова заканчваецца на** ж, ш, х **(у тым ліку і пры чаргаванні** [г] - [ж], [х] - [ш]), **а суфікс пачынаецца зычным** с, **то спалучэнні** жс, шс **у агульных назвах перадаюцца толькі адным** с:

таварыш - таварыства, харошы-хараство, мног/множ - мноства, убог / убож - убоства, бог / бож - боскі, птах / пташ - птаства, наш - наскі, а таксама княжыць - княства. **У некаторых выпадках напісанне такіх слоў вызначаецца па слоўніку, чаргаванне** [г] - [ж], [х] - [ш] **адсутнічае:** Буг - бугскі, Гаага - гаагскі, Катанга - катангскі, казах - казахскі, Цюрых - цюрыхскі, Карабах - карабахскі, фелах - фелахскі, шах – шахскі,ніўх - ніўхскі, Пецярбург - пецярбургскі.

***Віктар ІЎЧАНКАЎ***